‘ಗರ್ಲ್ ಫ್ರೆಂಡ್’ ಪರಿಚಯಿಸಿದ ದರ್ಶನ್

ಬೆಂಗಳೂರು: ಚಾಲೆಂಜಿಂಗ್ ಸ್ಟಾರ್ ದರ್ಶನ್ ತಮ್ಮ ಹೊಸ ಗರ್ಲ್ ಫ್ರೆಂಡ್ ಅನ್ನು ಪರಿಚಯ ಮಾಡಿಸಿದ್ದಾರೆ.

‘ಇಂಡಿಯಾ V/s ಇಂಗ್ಲೆಂಡ್’ ಸಿನಿಮಾದ ಟ್ರೇಲರ್ ಬಿಡುಗಡೆ ಕಾರ್ಯಕ್ರಮದಲ್ಲಿ ಮಾತನಾಡುತ್ತಾ ನಟಿ ಮಾನ್ವಿತಾ ಹರೀಶ್ ಅವರನ್ನು ಗರ್ಲ್ ಫ್ರೆಂಡ್ ಎಂದು ದರ್ಶನ್ ಪರಿಚಯ ಮಾಡಿಕೊಟ್ಟಿದ್ದಾರೆ.

ಸಿನಿಮಾದ ಟೈಟಲ್ ತುಂಬಾ ಚೆನ್ನಾಗಿದೆ. ನಾನು ಅದಕ್ಕೆ ಒಂದು ಟ್ವಿಸ್ಟ್ ಕೊಡುತ್ತೇನೆ. ಸಿನಿಮಾದ ಟೈಟಲ್ ಮುಂದೆ ಮದರ್ ಹಾಕಿದರೆ ನಮ್ ‘ಮದರ್ ಇಂಡಿಯಾ’ ಆಗುತ್ತಾರೆ. ಇಂಗ್ಲೆಂಡ್ ಮುಂದೆ ಗರ್ಲ್ ಫ್ರೆಂಡ್ ಹಾಕಿದರೆ, ‘ಗರ್ಲ್ ಫ್ರೆಂಡ್ ಆಫ್ ಇಂಗ್ಲೆಂಡ್’ ಆಗುತ್ತದೆ ಎಂದರು.

ಅದೇ ರೀತಿ ಇಬ್ಬರನ್ನೂ ನಾನು ಈಗಲೇ ತೋರಿಸುತ್ತೇನೆ. ನಮ್ಮ ಸುಮಮ್ಮ ಮದರ್ ಇಂಡಿಯಾ ಆಗುತ್ತಾರೆ. ಮಾನ್ವಿತಾ ಹರೀಶ್ ಅವರು ತುಂಬಾ ಚೆನ್ನಾಗಿ ಕಾಣಿಸುತ್ತಿದ್ದಾರೆ. ಹೀಗಾಗಿ ಅವರೇ ಗರ್ಲ್ ಫ್ರೆಂಡ್. ಇನ್ನೂ ಟೈಟಲ್‍ನಲ್ಲಿ ಇರುವ ಡೈಮಂಡ್ ವಸಿಷ್ಠ ಸಿಂಹ ಎಂದು ಇಡೀ ಚಿತ್ರತಂಡಕ್ಕೆ ಶುಭಾಶಯವನ್ನು ತಿಳಿಸಿದರು.

ದರ್ಶನ್ ಸಿನಿಮಾ ಟೈಟಲ್‍ನ ವರ್ಣನೆ ಕೇಳಿ ಕಾರ್ಯಕ್ರಮದಲ್ಲಿದ್ದವರು ಖುಷಿಪಟ್ಟು ಚಪ್ಪಾಳೆ ತಟ್ಟಿದ್ದಾರೆ.